ગુરદાસપુર : પંજાબના એસપી સલવિન્દરસિંહે આજે કહ્યું હતું કે, પઠાણકોટમાં આઈએએફ બેઝ ઉપર હુમલા પહેલા સમયસર માહિતી આપી દેવામાં આવી હતી અને સુરક્ષા સંસ્થાઓને એલર્ટ કરી દેવામાં આવ્યા હતા જેથી મોટી હોનારત ટળી ગઇ હતી. એસપીએ દાવો કર્યો હતો કે, પાંચ સશસ્ત્ર શખ્સોએ તેમનું અપહરણ કરી લીધું હતું. તેઓ ૩૧મી ડિસેમ્બરની રાત્રે ધાર્મિક સ્થળમાં ગયા બાદ પરત ફરી રહ્યા હતા. તેમના અપહરણના દાવાને લઇને વરિષ્ઠ પોલીસ અધિકારીઓ ચિંતાતુર હતા.